CHANCHINBU MITE HARSATNA CHUNGCHANG PARLIAMENT SESSION AH PU K.VANLALVENAN A SAWI CHHUAK,"1463/2024-2025 6th August, 2024 : Parliament session kal lai mekah vawiin ni 6.8.2024 (Thawhlehni) khan Mizoram MP (RS) Pu K. Vanlalvena chuan Mizoram chanchinbu mite harsatna chungchang a sawi chhuak. Chanchinbu registration title online-a dilna form-ah duh thlan theih tur ṭawng hrang hrangte ziah tlarnaah Mizo ṭawng telh a nih ve loh thu Pu Vena chuan house a hrilh a. Mizo ṭawng hmangtute zinga chanchinbu chhuahna tur dilna form-ah Mizo ṭawng a tel loh avangin Mizo ṭawng chanchinbu a chhuah theih dawn loh tihna a nih avangin online-a dilna form-ah Mizo ṭawng telh ngei a phut thu Pu Vena chuan a auchhuahpui a ni. Hemi thu hi Pu K. Vanlalvena chuan Union Minister of Information and Broadcasting Pu Ashwini Vaishnaw hnenah ziakin a thlen nghal bawk a ni. Attachment Loading attachment...",Dated: 6 th Aug 24 1:53 PM,https://dipr.mizoram.gov.in/post/chanchinbu-mite-harsatna-chungchang-parliament-session-ah-pu-kvanlalvenan-a-sawi-chhuak